ג'פרי סטאר

ג'פרי סטאר (נולד בשם ג'פרי לין סטייטינגר ג'וניור ב-15 בנובמבר 1985) הוא אושיית רשת, מאפר, זמר ואיש עסקים אמריקאי. הבעלים של מותג האיפור Jeffree Star Cosmetics. סטאר נולד בשם ג'פרי לין סטייטינגר ג'וניור ב-15 בנובמבר 1985 בלוס אנג'לס. אביו התאבד כשג'פרי היה בן 6. הוא החל להתעסק באיפור עוד בילדותו, לאחר השלמת לימודיו בתיכון היה נכנס באמצעות תעודת זהות מזויפת למסיבות בלוס אנג'לס בהם היו ידוענים רבים ואלו נתנו לו עבודות כמאפר בביתם. בשנת 2003 פתח בלוג ברשת החברתית מייספייס על מנת לקדם את הקריירה המוזיקלית שלו שהייתה אז בתחילת דרכה, הפרופיל שלו הפך לפופולרי במהרה. סטאר החל להופיע בשנת 2007 ובשנת 2009 יצא האלבום היחיד שלו, Beauty Killer שסגנונו היה בעיקר פופ אלקטרוני. האלבום הגיע למקום השביעי במצעד האלבומים האלקטרוניים של הבילבורד, בשנת 2010 חתם בחברת ההקלטות Konvict Muzik שהוקמה על ידי הראפר אייקון. סטאר הוציא מספר סינגלים בשנים 2012–2013, עם זאת, בשנת 2013 עזב באופן פתאומי את עולם המוזיקה, ככל הנראה בגלל בעיות כלכליות אליהם נקלע אייקון. מאוחר יותר סטאר טען כי לחתום בחברת ההקלטות של אייקון הייתה ההחלטה הגרועה ביותר בחייו. בשנת 2014, לאחר שהקריירה המוזיקלית שלו נגמרה, הקים את מותג האיפור שלו Jeffree Star Cosmetics. סטאר סיפר כי הפרישה מעולם המוזיקה הותירה אותו מרושש לחלוטין ושהוא השקיע את כל חסכונותיו בהקמה של מותג האיפור. במקביל החל סטאר להעלות לערוץ היוטיוב שלו סרטוני קידום של המותג שלו, סרטוני הדרכה בתחום האיפור, הדרכות שונות בנושא איפור, ביקורות על מיוצרי איפור וקוסמטיקה של חברות שונות ומשתף את עוקביו בחייו הפרטיים, נכון לאוגוסט 2020 יש לעמוד של סטאר ביוטיוב 17.3 מיליון עוקבים. על פי הערכות מגזין פורבס, בשנת 2018 סטאר הרוויח 18 מיליון דולר מערוץ היוטיוב שלו, מה שהופך אותו ליוטיובר החמישי המרוויח ביותר בשנת 2018 סטאר עובד במשותף עם אושיית הרשת שיין דוסון שמספר מוצרים של Jeffree Star Cosmetics נושאים את שמו. סטאר הוא הומוסקסואל מוצהר, בן זוגו בין השנים 2015 ל-2020 היה ניית'ן שוונד שהופיע במספר סרטוני יוטיוב שסטאר העלה. במהלך הקריירה האינטרנט שלו, סטאר הסתבך במספר שערוריות וריבים מתוקשרים עם ידוענים אחרים, בין השאר הואשם בגזענות כלפי שחורים ומיעוטים אחרים. בשנת 2020 הופיע ברשת תמונה ישנה מאתר של סטאר עם צלבי קרס כשהוא כביכול מקדם "שפתון נאצי". סטאר התנצל על התמונה. סטאר ידוע בסגנונו הפרובוקטיבי והצבעוני. גופו של סטאר מכוסה כמעט כולו בקעקועים והוא נוטה להופיע עם פאות צבעוניות. מגזין הניו יורק טיימס פרסם בשנת 2021 על כך שסטאר נקלע להפסדים כספיים בחברת הקוסמטיקה שברשותו ובעקבות כך הבנקים צמצמו באופן ניכר את מסגרת האשראי הפרטית שלו ושל החברה. עוד נמסר על ידי הטיימס שקונצרן הקוסמטיקה אסתי לאודר הביעה התעניינות ברכישת זכויות המותג אך טרם גובשה החלטה בנושא. מדיה וקבצים בנושא ג'פרי סטאר בוויקישיתוף אתר האינטרנט הרשמי של ג'פרי סטאר (באנגלית) ג'פרי סטאר, ברשת החברתית פייסבוק ג'פרי סטאר, ברשת החברתית אקס (טוויטר) ג'פרי סטאר, ברשת החברתית אינסטגרם ג'פרי סטאר, ברשת החברתית טיקטוק ג'פרי סטאר, סרטונים בערוץ היוטיוב האתר של Jeffree Star Cosmetics העמוד של ג'פרי סטאר באינסטגרם העמוד של ג'פרי סטאר באתר יוטיוב MySpace.com - JEFFREE STAR - Vanityhood, California - Electro / Pop - www.myspace.com/jeffreestar, web.archive.org, ‏2007-09-11 Jeffree Star Shares More Personal Details of His Life, Dankanator, ‏2018-08-20 (באנגלית) Natalie Robehmed, Highest-Paid YouTube Stars 2018: Markiplier, Jake Paul, PewDiePie And More, Forbes (באנגלית) A Compilation of Jeffree Star's Racist Behavior That Will Make You Cringe Jeffree Star Responds to Cultural Appropriation Claims After Wearing Cornrows "אני נגעל מעצמי": הרשת בשוק מהאנטישמיות של הכוכב, באתר mako